Образец № 16
ПРОЕКТ !!!
Д О Г О В О Р

№_____________ 


Днес, ...............2016 г., в гр. София, на основание чл. 41, ал. 1 от PОП във връзка с Решение № .............../............2016 г. на изпълнителния директор на „СПЕЦИАЛИЗИРАНИ БОЛНИЦИ ЗА РЕХАБИЛИТАЦИЯ – НАЦИОНАЛЕН КОМПЛЕКС” ЕАД за определяне на изпълнители на обществена поръчка с предмет „Услуги по изпиране за нуждите на „СБР-НК“ ЕАД”, беше сключен този договор между:

1. „СПЕЦИАЛИЗИРАНИ БОЛНИЦИ ЗА РЕХАБИЛИТАЦИЯ – НАЦИОНАЛЕН КОМПЛЕКС” ЕАД, ЕИК 130344823, гр.София, община Столична, район Средец, бул. „Васил Левски” №54, представлявано от Плумелина Мичева – изпълнителен директор и Анета Гиздова – главен счетоводител, наричано за краткост ВЪЗЛОЖИТЕЛ, 
и 
1. __________________________________________________________
- наричан за краткост ИЗПЪЛНИТЕЛ
Страните се договориха за следното:
I. ПРЕДМЕТ И СРОК НА ДОГОВОРА
Чл. 1. (1) Възложителят възлага, а Изпълнителят приема да извършва всички дейности по изпиране на болничен текстилен материал, в т.ч. и да извърши отстраняване на трайно фиксирани петна, дезинфекция; сушене; гладене; сортиране; опаковане и транспортиране болничния текстилен материал от/до склад на Възложителя.
(2) Изземването на мръсното пране и приемането на чистото пране се извършва в обекти на филиалите на „СБР-НК“ ЕАД, както следва: 

	„СБР-НК“ ЕАД, Филиал Банкя, гр. Банкя, ул. „Шейново“ № 8; 

	„СБР-НК“ ЕАД, Филиал Баня, Карловско, гр. Баня 4360; 

	„СБР-НК“ ЕАД, Филиал Павел баня, гр. Павел баня 6155, ул. „Освобождение” № 2; 

	„СБР-НК“ ЕАД, Филиал Хисаря, гр. Хисаря 4180, ул. „Гурко” № 8.


 
Чл.2. Срокът на договора е 36 (тридесет и шест) месеца,считано от датата на подписването му.
II. ЦЕНИ И УСЛОВИЯ НА ПЛАЩАНЕ

Чл. 3. (1) Общата стойност на договора възлиза на ……………………………….лв. (………………………………………………. лева) без включено ДДС и ………………………………….лв. (………………………………………… лева) с включено ДДС. 
(2) Единичната цена за 1 (един) килограм пране (изпран болничен текстилен материал) е ………………………………… лв. (…………………………………….. лева) без включено ДДС и ……………………………………. лв. (……………………………………… лева) с включено ДДС. 
(3) Цената по чл. 3 включва всички разходи на Изпълнителя за изпиране, дезинфекция, гладене, сортиране, опаковане и транспортиране до съответния обект на филиал на „Специализираните болници за рехабилитация – Национален комплекс“ текстилни материали.

Чл. 4. (1) Възложителят заплаща уговорената цена по банков път, в български лева по банковата сметка на Изпълнителя: 
Банкова сметка .......................................................
Банков код ..............................................................
При банка ...............................................................

(2) Всички плащания по договора сe извършват отложено в срок от 15 /петнадесет/ работни дни след получаване на фактура за изпълнените услуги през предходния месец. Във фактурата следва да са посочени килограмите болничен текстилен материал, който е изпран през предходния месец.


III. МЯСТО И СРОК ЗА ИЗПЪЛНЕНИЕ НА УСЛУГАТА ПО ИЗПИРАНЕ
Чл. 5 Страните се съгласяват, че ВЪЗЛОЖИТЕЛЯТ ще предава и ИЗПЪЛНИТЕЛЯ ще приема текстилните материали за изпиране от следните адреси: Филиал Банкя, гр. Банкя, ул. „Шейново“ № 8; Филиал Баня, Карловско, гр. Баня 4360; Филиал Павел баня, гр. Павел баня 6155, ул. „Освобождение” № 2; Филиал Хисаря, гр. Хисаря 4180, ул. „Гурко” № 8, като ИЗПЪЛНИТЕЛЯТ се задължава да транспортира обратно изпраните текстилни материали до адреса на филиала, откъдето ги е приел.
Чл. 6. (1) Изпълнителят ще изпълни услугата по изпиране на текстилните материали в срок от ………………..(словом: ……………………) календарни дни, считано от получаване на обикновена писмена заявка от Възложителя. 
(2) Изпълнителят ще изпълни услугата по изпиране на текстилните материали в срок от ………………………(словом: ………………..) календарни дни, считано от получаване на спешна писмена заявка от Възложителя. 
(3) Изпълнителят се задължава в срок от ………………………(словом: …………………) часа, считано от подаване на сигнал за недостатъци от страна на Възложителя да отстрани недостатък/ци от първоначалното изпълнение на услугата по изпиране (замърсявания, които не са отстранени при първоначалното изпиране).  
		
IV. ЗАДЪЛЖЕНИЯ НА ИЗПЪЛНИТЕЛЯ
Чл.7. ИЗПЪЛНИТЕЛЯТ се задължава да приеме текстилните материали за изпиране от посочените адреси на Възложителя по чл. 5 от настоящия договор, да ги транспортира до базата, където ще бъде извършено изпирането, да ги изпере и да ги транспортира обратно със собствен и/или нает транспорт и да ги предаде в съответния филиал на ВЪЗЛОЖИТЕЛЯ, откъдето е взел материалите.
Чл.8. ИЗПЪЛНИТЕЛЯТ се задължава да предаде изпраните текстилни материали в съответния вид, количество и с нужното качество на обработка в сградата на ВЪЗЛОЖИТЕЛЯ, откъдето ги е приел. Качеството на услугите, предмет на настоящия договор, следва да отговаря на санитарно-хигиенните изисквания на БДС и международните стандарти за качество. 
Чл.9. ИЗПЪЛНИТЕЛЯТ се задължава да изпере повторно текстилните материали, за които Възложителят е подал сигнал за недостатък/ци, че не са качествено изпрани при първоначалното изпълнение на услугата по изпиране. 
V. ЗАДЪЛЖЕНИЯ НА ВЪЗЛОЖИТЕЛЯ

Чл.10. ВЪЗЛОЖИТЕЛЯТ преглежда състоянието, количеството и качеството на извършените услуги и при установяване на явни недостатъци ги рекламира веднага на представителя на ИЗПЪЛНИТЕЛЯ. ВЪЗЛОЖИТЕЛЯТ може да откаже да приеме материал, който е изпран некачествено, не съответства на заявката или не отговаря на чл.8 от договора.
Чл.11. При установяване на недостатъци на извършените услуги, както и несъответствия в тяхното количество и вид, които не са могли да бъдат открити при обикновения начин на приемане ВЪЗЛОЖИТЕЛЯТ има право да уведоми незабавно ИЗПЪЛНИТЕЛЯ след откриването им и да поиска тяхното повторно изпиране в уговорените срокове в чл. 5. 
Чл. 12. При констатиране на явни и скрити недостатъци на услугата ИЗПЪЛНИТЕЛЯТ е длъжен да ги отстрани за своя сметка, като извърши услугата с необходимото качество. 
   Чл.13. (1) ВЪЗЛОЖИТЕЛЯТ посочва оторизирани ЛИЦА ЗА КОНТАКТИ, които имат  право да подписват счетоводните и други документи, както и да получават и проверяват извършването на услугата. Оторизираното лице полага оригинален подпис върху екземплярите от документите, оставащи за ИЗПЪЛНИТЕЛЯ. При  промяна на оторизираното лице ВЪЗЛОЖИТЕЛЯТ уведомява ИЗПЪЛНИТЕЛЯ своевременно или най-късно при подаването на следващата текуща заявка на ВЪЗЛОЖИТЕЛЯ. 
(2) Със заповед Възложителят определя оторизираните лица за контакти по филиали, като посочва тяхното име и фамилия, длъжност,  телефон за контакт и служебна електронна поща/факс (при наличие на такива). 

VI. ГАРАНЦИЯ ЗА ИЗПЪЛНЕНИЕ НА ДОГОВОРА
Чл.14. (1) Гаранцията за изпълнение на договора е в размер на 1 % от общата прогнозна стойност на договора в лева без ДДС.
(2) Гаранцията за изпълнение се представя в една от следните форми:
1. парична сума;
2. банкова гаранция.
ИЗПЪЛНИТЕЛЯТ избира сам формата на гаранцията за изпълнение. В случай, че се представя банкова гаранция, тя трябва да е със срок на валидност най-малко 30 календарни дни след изтичане срока на договора. 
 (3) При неизпълнение на договорни задължения от страна на ИЗПЪЛНИТЕЛЯ, ВЪЗЛОЖИТЕЛЯТ има право да удовлетвори претенциите си от гаранцията за изпълнение на договора съразмерно на неизпълненото задължение.
(4) ВЪЗЛОЖИТЕЛЯТ освобождава гаранцията за изпълнение на договора или неинкасираната част от нея след прекратяване на договора в срок до 30 дни след прекратяване на договора, без да дължи лихва за периода, през който средствата законно са престояли у него.
VII. ОТГОВОРНОСТ ПРИ ЗАБАВА. НЕУСТОЙКИ.
Чл.15. При забавяне или неизпълнение на услугата след заявка, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % на ден от стойността на забавената услуга. 
Чл.16. ВЪЗЛОЖИТЕЛЯТ дължи обезщетение за забавено плащане в размер на 0.01 % на ден от стойността на забавеното плащане, но не повече от 5% от тази стойност.
Чл.17. Когато при наличие на рекламация, ИЗПЪЛНИТЕЛЯТ не изпълни задълженията си по чл. 9, чл. 11 и чл. 12, същият дължи на ВЪЗЛОЖИТЕЛЯ неустойка в размер на 5% от цената на услугата, за която е направена рекламацията.

VIII. ПРЕКРАТЯВАНЕ НА ДОГОВОРА.
Чл.18. Договорът се прекратява:
1. с изтичане на уговорения срок;
2. едностранно от Възложителя с писмено уведомление – при виновно неизпълнение или забавено изпълнение от страна на ИЗПЪЛНИТЕЛЯ на 3 (три) поредни заявки на Възложителя;
3. по взаимно съгласие на страните;
4. едностранно, безвиновно и без предизвестие от ВЪЗЛОЖИТЕЛЯ, преди изтичане на срока на действие на договора, при условията на чл. 43, ал. 4 от ЗОП
5.едностранно от Възложителя, с 15-дневно писмено предизвестие, отправено до ИЗПЪЛНИТЕЛЯ при неизпълнение на което и да е от задълженията по настоящия договор от страна на ИЗПЪЛНИТЕЛЯ.
6. едностранно от Изпълнителя, с 15-дневно писмено предизвестие, отправено до Възложителя при неизпълнение на което и да е от задълженията по настоящия договор от страна на Възложителя.
7. при заличаване на регистрацията на участника в Регистъра на обектите с обществено предназначение – обществена пералня съгласно Наредба 9 от 21.03.2005 г. за условията и реда за създаване и поддържане на публичен регистър на обектите с обществено предназначение, контролирани от РЗИ или в друг еквивалентен регистър.
8. в други нормативно регламентирани случаи.
IX. НЕПРЕОДОЛИМА СИЛА

	Чл. 19. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила. 
	(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолима сила. 
	(3) Докато трае непреодолимата сила, изпълнението на задължението се спира. 
	(4) Не може да се позовава на непреодолима сила онази страна, чиято небрежност при умишлени действия или бездействия са довели до невъзможност за изпълнение на договора. 
	(5) Липсата на парични средства не представлява непреодолима сила. 
	
X. ЗАКЛЮЧИТЕЛНИ РАЗПОРЕДБИ

Чл. 20. Настоящият договор влиза в сила, считано то датата на подписването му. 
Чл. 21 (1) Всички съобщения относно изпълнението на договора между страните се извършват в писмен вид, на следните адреси: 
За Възложителя……………………………………………………………………………….

За Изпълнителя:……………………………………………………………………………….
(2) При промяна на контактната информация, съответната страна е длъжна незабавно писмено да уведоми другата страна. 
(3) За дата и час на съобщението се смятат: 
1. при предаване на ръка – датата и часът на получаването, посочена от получателя;
2. при изпращане по пощата или куриерска служба – датата и часът на пощенското клеймо на обратната разписка/ датата на разписката за връчване по куриер. 
3. при изпращане по факс – датата и часът на изпращането, посочена в отпечатаното автоматично уведомление за успешно изпращане;
4. при изпращане по електронна поща – датата и часът на изпращане. 
(4) Ако някоя от страните промени посочените в предходните алинеи адреси и телефони, без да уведоми другата страна, последната не отговаря за неполучените заявки, съобщения, призовки и други подобни. 
Чл. 22. Страните нямат право да прехвърлят правата и задълженията си, произтичащи от настоящия договор на трети лица. 
Чл. 23. Нищожността на някои от клаузите на договора не води до нищожност на друга клауза или на договора като цяло. 
Чл. 24. Всички спорове, породени от този договор или отнасящи се до него, включително и споровете, отнасящи се до тълкуване, недействителност, неизпълнение или прекратяване, ще бъдат решени по взаимно съгласие. Ако между страните не бъде постигнато споразумение, спорът се отнася за решаване пред компетентния съд. 
Чл. 25. За неуредените въпроси по настоящия договор се прилага действащото законодателство и специфичните нормативни актове, уреждащи материя, свързана с предмета на клаузите по договора. 


ПРИЛОЖЕНИЯ: 	1.Оферта на участника;
2. Копие от техническо предложение на изпълнителя;
                             	3. Копие от ценова оферта на изпълнителя; 




ЗА ВЪЗЛОЖИТЕЛЯ:                                             ЗА ИЗПЪЛНИТЕЛЯ:
ИЗПЪЛНИТЕЛЕН ДИРЕКТОР:   
.......................
ГЛАВЕН СЧЕТОВОДИТЕЛ:
.......................





